text: МЗ: Наличието на антитела не е достатъчно за издаване на сертификат – Разлогинфо.com
  От Министерството на здравеопазването съобщиха, че резултатите от изследване за антитела не са достатъчни за издаването на сертификат за преболедуване.
  В съобщението се посочва становище на Европейския център за профилактика и контрол на заболяванията, че положителен резултат от изследване за антитела не може да изключи протичаща инфекция и не дава информация за момента на заразяване.
  Становището на здравното министерство идва след призиви на представители на ресторантьорския и туристическия бранш наличието на антитела да са достатъчни за издаването на сертификат.